CELEX: 62018TN0693
Language: da
Date: 2018-11-27 00:00:00
Title: Sag T-693/18: Sag anlagt den 27. november 2018 — ZY mod Kommissionen

28.1.2019   
            
            
               DA
            
            
               Den Europæiske Unions Tidende
            
            
               C 35/28
            
         
      Sag anlagt den 27. november 2018 — ZY mod Kommissionen
      (Sag T-693/18)
      (2019/C 35/34)
      Processprog: tysk
      
         Parter
      
      
         Sagsøger: ZY (ved advokaterne N. Voß og D. Fouquet)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse SA.34045 (2013/C) (ex 2012/NN) af 28. maj 2018 med j.nr. C(2018) 3166 for 2012 og 2013 annulleres i sin helhed.
               
            
                  —
               
               
                  Subsidiært annulleres Kommissionens afgørelse SA.34045 (2013/C) (ex 2012/NN) af 28. maj 2018 med j.nr. C(2018) 3166, for så vidt som den for 2012 og 2013 for forbrugere af basisbelastning med mindst 7 000 årlige driftstimer anordner en tilbagebetaling på mere end 20 % af de offentliggjorte netafgifter, for forbrugere af basisbelastning med mindst 7 500 årlige driftstimer anordner tilbagebetaling på mere end 15 % af de offentliggjorte netafgifter og for forbrugere af basisbelastning med mindst 8 000 årlige driftstimer anordner en tilbagebetaling på mere end 10 % af de offentliggjorte netafgifter.
               
            
                  —
               
               
                  Europa-Kommissionen tilpligtes at betale sagsomkostningerne, herunder advokat- og rejseudgifter.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Det er urigtigt lagt grund, at der foreligger statsstøtte som omhandlet i artikel 107, stk. 1, TEUF
                  I forbindelse med det første anbringende anfægtes, at Kommissionen ved sin undersøgelse af den omtvistede fritagelse for netafgifter retligt ukorrekt har lagt til grund, at der anvendes statsmidler.
                  Desuden er referencesystemet fastlagt ukorrekt og mangelfuldt ved undersøgelsen af »selektivitets«-kriteriet.
               
            
                  2.
               
               
                  Tilsidesættelse af ligebehandlingsprincippet
                  I forbindelse med det andet klagepunkt gøres det gældende, at Kommissionens afgørelse medfører, at der kun fastsættes efterbetalingsforpligtelser for de forbrugere af basisbelastning, som i 2012 og 2013 blev fuldstændigt fritaget for netafgifter. Dermed blev disse forbrugere af basisbelastning undergivet en forskelsbehandling og udsat for en uberettiget ulempe i forhold til de forbrugere af basisbelastning, som i den samme periode benyttede sig af faste reduceringer af netafgiften, og som ikke blev underlagt efterbetalingsforpligtelser.
               
            
                  3.
               
               
                  Tilsidesættelse af princippet om beskyttelse af den berettigede forventning
                  I forbindelse med det tredje anbringende gøres gældende, at sagsøgeren på grund af individuelle omstændigheder havde en berettiget forventning om, at virksomheden kunne beholde de indrømmede særlige netafgifter.